Pierre Laporte (sentralbanksjef)

Pierre Laporte er en seychellisk økonom, som var sentralbanksjef for Seychellenes sentralbank fra 2008 til 2012, da han ble utpekt til finansminister. 

Laporte har en mastergrad i sosialøkonomi fra Sheffield University, i tillegg til en bachelorgrad i bedriftsøkonomi og EDB fra Surrey University. 

Han begynte å arbeide for sentralbanken i 1999, i ulike stillinger. I 2002 gikk han til IMF, og var IMFs stedlige representant i Niger fra 2005. Som IMF-representant jobbet han mye med diplomati mot både regjeringen, givere og privat sektor, for å implementere økonomiske reformer. 

Fra november 2008 til mars 2012 var han sentralbanksjef for Seychellenes sentralbank. Han overtok etter Francis Chang Leng, som var sentralbanksjef fra 2001 til 2008. Da han ble utpekt til finansminister i 2012 overtok Caroline Abel som sentralbanksjef.

Referanser

Sentralbanksjefer
Finansministre
Økonomer
Seychellere
Fødselsår ikke oppgitt